ai4bharat/Pralekha huggingface dataset:
স্বরাষ্ট্র মন্ত্রক
নকশাল কার্যকলাপ প্রতিরোধের জন্য সহায়তা
নয়াদিল্লি, ১৪ ডিসেম্বর, ২০২১
নিরাপত্তা সংক্রান্ত ব্যয় প্রকল্পের আওতায় উগ্র বামপন্থা  প্রভাবিত জেলার সংখ্যা ২০১৮ সালে ১২৬ থেকে কমে ৯০ হয়েছিল। চলতি বছরে এই সংখ্যা আরও কমে ৭০ হয়েছে। পশ্চিমবঙ্গে একটি মাত্র জেলা ঝাড়গ্রাম উগ্র বামপন্থা প্রভাবিত জেলা হিসাবে রয়েছে।
ভারতীয় সংবিধানের সপ্তম তপশিল অনুযায়ী, পুলিশ ও আইন-শৃঙ্খলা রক্ষার বিষয় রাজ্যের হাতে রয়েছে। কেন্দ্রীয় সরকার উগ্র বামপন্থা প্রভাবিত রাজ্যগুলিতে যথাযথ সহায়তা পৌঁছে দিয়েছে। নিরাপত্তা ক্ষেত্রে কেন্দ্রীয় সরকার কেন্দ্রীয় সশস্ত্র পুলিশ বাহিনীর ব্যাটেলিয়ন, রাজ্যগুলিতে বাহিনীকে বিশেষ প্রশিক্ষণ, হেলিকপ্টার, রাজ্য পুলিশ বাহিনীর আধুনিকীকরণের জন্য তহবিল গঠন, সরঞ্জাম ও অস্ত্র ইত্যাদি দিয়ে সাহায্য করেছে। এমনকি, উগ্র বামপন্থা প্রভাবিত রাজ্যগুলিতে পরিকাঠামো ও সুরক্ষিত থানা নির্মাণেও সাহায্য করা হয়েছে। রাজ্য পুলিশ বাহিনীকে শক্তিশালী করে তুলতে এবং ২৫০টি সুরক্ষিত থানা নির্মাণে বিশেষ পরিকাঠামো প্রকল্পের আওতায় ২০১৭ থেকে ২০২০-র মধ্যে ৯৯১ কোটি টাকা বরাদ্দ করা হয়েছে। এমনকি, গত তিনটি আর্থিক বছরে ১১টি উগ্র বামপন্থা প্রভাবিত রাজ্যে নিরাপত্তা সংক্রান্ত ব্যয় প্রকল্পের আওতায় ৮৭১ কোটি ৭৫ লক্ষ টাকা মঞ্জুর করা হয়েছে।
এছাড়াও, কেন্দ্রীয় সরকার সড়ক ও টেলিযোগাযোগ ব্যবস্থাপনার উন্নতি, উগ্র বামপন্থা প্রভাবিত এলাকায় ব্যাঙ্কিং সুবিধা, পোস্ট অফিস নির্মাণ, দক্ষতা উন্নয়ন, শিক্ষার আলো পৌঁছে দেওয়া ইত্যাদি ক্ষেত্রেও একাধিক ব্যবস্থা গ্রহণ করেছে। গত ৩টি অর্থবর্ষে ৭টি রাজ্যের ৩০টি উগ্র বামপন্থা প্রভাবিত জেলায় পরিকাঠামো ও গুরুত্বপূর্ণ পরিষেবাগুলির মধ্যে সেতু বন্ধনে বিশেষ কেন্দ্রীয় সহায়তা প্রকল্পের আওতায় ২৪২৩.২৪ কোটি টাকা বরাদ্দ করা হয়েছে। ২০ হাজার কোটি টাকা ব্যয়ে ১১০টি সেতু এবং ৪ হাজার ৭০০ কিলোমিটার দীর্ঘ সড়কপথ নির্মাণ করা হয়েছে। উগ্র বামপন্থা প্রভাবিত এলাকায় ৩৬টি জেলায় চলতি বছরে মোবাইল পরিষেবা পৌঁছে দিতে ৪ হাজার ৩১২টি টাওয়ার বসানোর জন্য অনুমোদন দেওয়া হয়েছে। এমনকি, ৪৭টি উগ্র বামপন্থা প্রভাবিত জেলায় দক্ষতা উন্নয়ন প্রকল্পের আওতায় ৮টি আইটিআই গড়ে তোলা হয়েছে। পাশাপাশি, উগ্র বামপন্থা প্রভাবিত জেলাগুলিতে শিক্ষার সম্প্রসারণে একলব্য মডেল আবাসিক বিদ্যালয় স্থাপনের ওপর বিশেষ গুরুত্ব দেওয়া হয়েছে।
লোকসভায় আজ এক প্রশ্নের লিখিত উত্তরে একথা জানিয়েছেন স্বরাষ্ট্র প্রতিমন্ত্রী শ্রী নিত্যানন্দ রাই।
CG/SS/SB
(Visitor Counter : 121
গ্রামোন্নয়নমন্ত্রক
ইন্ডিয়া গেটের লনে ১৪ দিনের ‘সরস আজীবিকা মেলা’ – চলবে ২৩ তারিখ পর্যন্ত
নয়াদিল্লি, ১১ অক্টোবর, ২০১৯
কেন্দ্রীয় গ্রামোন্নয়ন মন্ত্রকের দীনদয়াল অন্ত্যোদয় যোজনা – জাতীয় গ্রামীণ জীবনজীবিকা মিশন -এর উদ্যোগে ‘সরস আজীবিকা মেলা’র আয়োজন করা হয়েছে। গ্রামের মহিলারা ডিএওয়াই-এনআরএলএম-এর সহায়তায় যে স্বনির্ভর গোষ্ঠী গঠন করে, সেই গোষ্ঠীগুলির উৎপাদিত দ্রব্যসমূহ এবং দক্ষতা এই মেলার মাধ্যমে প্রদর্শিত হচ্ছে। এছাড়া, পাইকারি ক্রেতাদের সঙ্গে গোষ্ঠীগুলির যোগাযোগ গড়ে তোলাও মেলার উদ্দেশ্য।
ইন্ডিয়া গেটের লনে ‘সরস আজীবিকা মেলা’ শুরু হয়েছে ১০ই অক্টোবর থেকে। তবে, কেন্দ্রীয় গ্রামোন্নয়ন মন্ত্রী শ্রী নরেন্দ্র সিং তোমর মেলার আনুষ্ঠানিক উদ্বোধন করবেন আগামীকাল ১২ই অক্টোবর বিকাল ৫টায়। ২৯টি রাজ্য এবং কেন্দ্রশাসিত অঞ্চলের প্রায় ৫০০টি স্বনির্ভর গোষ্ঠী এই মেলায় অংশ নিয়েছে। ২০০টির বেশি স্টলে হাতের কাজের সামগ্রী, তাঁত যন্ত্রের মাধ্যমে তৈরি কাপড়, বিভিন্ন খাদ্যসামগ্রীর স্বাদ মেলায় আসা দর্শনার্থীরা পাবেন। মেলা চলাকালীন স্বনির্ভর গোষ্ঠীর লোকেদের নানা বিষয়ে দক্ষতা বৃদ্ধির জন্য বিভিন্ন কর্মশালার আয়োজন করা হয়েছে।
তাঁত যন্ত্রের মাধ্যমে তৈরি কাপড়
 অন্ধ্রপ্রদেশের কালামকাড়ি, বিহারের সুতি এবং সিল্কের শাড়ি, ছত্তিশগড়ের কোসা শাড়ি, ঝাড়খণ্ডের তসর ও সুতির শাড়ি, কর্ণাটকের ইক্কাল শাড়ি, মধ্যপ্রদেশের বাগ প্রিন্ট, মহারাষ্ট্রের পৈঠানি এবং সিল্কের শাড়ি, তামিলনাড়ুর কাঞ্চিপুরম, তেলেঙ্গানার পোছমকল্লি, পশ্চিমবঙ্গের কাঁথা স্টিচ, বাটিক, তাঁত এবং বালুচরী শাড়ি ইত্যাদি।
 বিভিন্ন পোশাক – অসমের মেখলা চাদর, গুজরাটের ভারত গুন্থন, পাঞ্জাবের ফুলকরি, পশ্চিমবঙ্গের কাঁথা স্টিচ এবং বাটিক প্রিন্ট ইত্যাদি।
হাতের কাজের সামগ্রী, গহনা এবং ঘর সাজানোর জিনিস
অন্ধ্রপ্রদেশের মুক্তোর গহনা, বিহারের মধুবনী পেইন্টিং এবং সিক্কি হাতের কাজ, ঝাড়খণ্ডের জনজাতিদের তৈরি গহনা, তেলেঙ্গানার চামড়ার ব্যাগ, দেওয়ালে ঝোলানো ল্যাম্প শেড, পশ্চিমবঙ্গের ডোকরার জিনিস, শীতল পাটি সহ বিভিন্ন সামগ্রী।
খাদ্যদ্রব্য
কেরলের বিভিন্ন মশলা এবং খাদ্যসামগ্রী, বিভিন্ন রাজ্যের আদা, চা, ডাল, ঔষধি গাছ, কফি, পাপড়, আচার ইত্যাদি।
গ্রামীণ মহিলা সাংবাদিক – পত্রকার দিদি, মহিলা ব্যাঙ্ক প্রতিনিধি – সখী সহ বিভিন্ন প্রকল্পের সঙ্গে যুক্ত প্রতিনিধিদের উপস্থিতি মেলার অন্যতম আকর্ষণ। বিভিন্ন স্বনির্ভর গোষ্ঠীর মহিলারা মেলায় নানা সাংস্কৃতিক অনুষ্ঠানে অংশ নেবেন।
CG/CB/DM
(Visitor Counter : 71
কেন্দ্রীয়মন্ত্রিসভা
চিফ অফ ডিফেন্স স্টাফ পদ তৈরিতে মন্ত্রিসভার সায়
নয়াদিল্লি, ২৪ ডিসেম্বর, ২০১৯
দেশে প্রতিরক্ষা পরিচালনগত ব্যবস্থায় সর্বোচ্চ পর্যায়ে গুরুত্বপূর্ণ সংস্কারের লক্ষ্যে এক ঐতিহাসিক সিদ্ধান্তের অঙ্গ হিসাবে কেন্দ্রীয় মন্ত্রিসভা চিফ অফ ডিফেন্স স্টাফ পদ তৈরিতে অনুমোদন দিয়েছে। প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে এই সিদ্ধান্ত হয়। ফোর স্টার জেনারেল পদে চিফ অফ ডিফেন্স স্টাফ পদ তৈরির প্রস্তাব রয়েছে, za বর্তমান সেনা প্রধানের বেতনক্রম ও অন্যান্য সুযোগ-সুবিধার মতোই হবে। চিফ অফ ডিফেন্স স্টাফ প্রতিরক্ষা মন্ত্রকের অধীনে গড়ে উঠতে চলা সামরিক বিষয়ক দপ্তরের প্রধান হবেন এবং দপ্তরের সচিবের দায়িত্বও পালন করবেন।
চিফ অফ ডিফেন্স স্টাফের মাধ্যমে সামরিক বিষয়ক দপ্তর যে সমস্ত বিষয় দেখভাল করবে, তার মধ্যে রয়েছে – সেনাবাহিনী, নৌ-বাহিনী এবং বিমানবাহিনীর কাজকর্ম পরিচালনা। সেনা সদর দপ্তর, নৌ-সেনা সদর দপ্তর, বায়ুসেনা সদর দপ্তর মিলে প্রতিরক্ষা মন্ত্রকের এক সুসংবদ্ধ সদর দপ্তর গড়ে উঠবে। মূলধন যোগাড় বাদ দিয়ে বাহিনীর তিন শাখার যাবতীয় প্রতিরক্ষা সরঞ্জাম সংগ্রহ প্রক্রিয়ার দায়িত্বে থাকবেন চিফ অফ ডিফেন্স স্টাফ। এছাড়াও, সামরিক বিষয়ক দপ্তর দ্রুত প্রতিরক্ষা সরঞ্জাম সংগ্রহ, তিন শাখার প্রয়োজন অনুযায়ী কর্মী নিয়োগ ও তাঁদের প্রশিক্ষণ, সম্পদের পূর্ণ সদ্ব্যবহার ঘটিয়ে সেনা কমান্ডগুলির পুনর্গঠন প্রক্রিয়া সরল করা সহ বাহিনীর তিন শাখাতেই সম্পূর্ণ দেশজ প্রযুক্তিতে তৈরি সাজসরঞ্জাম ও অস্ত্রশস্ত্রের ব্যবহার বাড়ানোর মতো ক্ষেত্রেও দায়িত্ব পালন করবে।
সামরিক বিষয়ক দপ্তরের প্রধান পদে দায়িত্ব পালনের পাশাপাশি, চিফ অফ ডিফেন্স স্টাফ বাহিনীর তিন শাখার চিফ অফ স্টাফ কমিটির স্থায়ী চেয়ারম্যান পদেও দায়িত্ব পালন করবে। প্রতিরক্ষা মন্ত্রীর মুখ্য সামরিক উপদেষ্টা পদও তিনি সামলাবেন। অবশ্য, বাহিনীর তিন শাখার প্রধানরা প্রতিরক্ষা মন্ত্রীকে নিজেদের শাখার বিষয়েই কেবল অবগত করবেন। এমনকি, বাহিনীর তিন শাখার প্রধানদের কোনও রকম আদেশ বা নির্দেশ দেওয়ার অধিকার চিফ অফ ডিফেন্স স্টাফের থাকছে না।
বাহিনীর তিন শাখার চিফ অফ স্টাফ কমিটির স্থায়ী চেয়ারম্যান হিসাবে চিফ অফ ডিফেন্স স্টাফ সেনাবাহিনী, নৌ-বাহিনী ও বিমানবাহিনীর সাংগঠনিক কাজকর্ম দেখভাল করবে। বাহিনীর এই তিন শাখার নিরাপত্তা ও মহাকাশ সম্পর্কিত সংস্থা বা প্রতিষ্ঠানগুলির কাজকর্ম চিফ অফ ডিফেন্স স্টাফের অধীনে পরিচালিত হবে। প্রতিরক্ষা মন্ত্রীর পৌরহিত্যে গঠিত প্রতিরক্ষা সংগ্রহ পর্ষদের এবং জাতীয় নিরাপত্তা উপদেষ্টার পৌরহিত্যে গঠিত প্রতিরক্ষা পরিকল্পনা কমিটির সদস্য হিসাবেও চিফ অফ ডিফেন্স স্টাফ থাকবেন। নিউক্লিয়ার কমান্ড অথরিটির সামরিক উপদেষ্টা পদেও চিফ অফ ডিফেন্স স্টাফ কাজ করবেন। অযৌক্তিক খরচ কমিয়ে সেনাবাহিনীগুলির অভিযান পরিচালনাগত ক্ষমতা বৃদ্ধির লক্ষ্যে বাহিনীর তিন শাখার কাজকর্মে সংস্কারমূলক পদক্ষেপ গ্রহণের ক্ষমতাও চিফ অফ ডিফেন্স স্টাফের এক্তিয়ারে থাকছে।
প্রতিরক্ষা পরিচালনার ক্ষেত্রে সর্বোচ্চ পর্যায়ে এই সংস্কারমূলক পদক্ষেপের দরুণ প্রতিরক্ষা পরিচালন প্রণালী ও পরামর্শগত ক্ষেত্রে বাহিনীর তিন শাখার মধ্যে সমন্বয় আরও বাড়বে বলে মনে করা হচ্ছে। এর ফলে, বাহিনীর তিন শাখার মধ্যে যুগ্মভাবে অভিযান পরিচালনাগত সমন্বয় সুদূরপ্রসারী হবে। এমনকি, চিফ অফ ডিফেন্স স্টাফ হিসাবে বাহিনীর তিন শাখায় সর্বোচ্চ পর্যায়ে আসীন থাকার দরুণ বাহিনীর কর্মীদের মধ্যে প্রশিক্ষণ, অভিযান পরিচালনাগত প্রক্রিয়া সহ অগ্রাধিকারের ভিত্তিতে প্রতিরক্ষা সরঞ্জাম সংগ্রহের মতো বিষয়গুলিতে সমন্বয় বৃদ্ধির পাওয়ার ফলে বৃহত্তরভাবে দেশবাসী লাভবান হবেন।
CG/BD/SB
(Visitor Counter : 284
স্বাস্থ্যওপরিবারকল্যাণমন্ত্রক
ডাঃ হর্ষ বর্ধন কোভিড-১৯ জনিত পরিস্থিতি পর্যালোচনা করতে রাজীব গান্ধী সুপার স্পেশালিটি হাসপাতাল পরিদর্শন করেন
লকডাউন ২.০ -এর সময়কালে শৃঙ্খলা বজায় রাখার বিষয়টি কোভিড-১৯ প্রতিহত করতে বিশেষ লাভজনক ফল দেবে
ডাঃ হর্ষ বর্ধন বলেছেন এই সময়ে স্বাস্থ্যযোদ্ধাদের পরিষেবার জন্য দেশ কৃতজ্ঞ
নতুন দিল্লি, ১৯ এপ্রিল ২০২০
ডাঃ হর্ষ বর্ধন কোভিড-১৯ জনিত পরিস্থিতি পর্যালোচনা করতে আজ রাজীব গান্ধী সুপার স্পেশালিটি হাসপাতাল পরিদর্শনে যান। কোভিড আক্রান্তদের চিকিৎসার জন্য রাজীব গান্ধী সুপার স্পেশালিটি হাসপাতালে ৪৫০ টি বেড রয়েছে, যার মধ্যে পর্যাপ্তসংখ্যক আইসলেশন ওয়ার্ডও রয়েছে। এটি কোভিড-১৯ হাসপাতাল হিসাবে কাজ করছে।
কেন্দ্রীয় মন্ত্রী ফ্লু কর্নার, আইসোলেশন ওয়ার্ড, অবসারভেশন ওয়ার্ড, সি সিইউ / আইসিইউ, কোভিড করিডোর, কোভিড এরিয়া, কোভিড ওপিডি, কোভিড নমুনা সংগ্রহ ইউনিট, ডাক্তার এবং স্বাস্থ্যকর্মীদের জন্য পোষাক পরিবর্তনের এলাকা পরিদর্শন করেছেন। তিনি এই ওয়ার্ডগুলির চিকিৎসক এবং স্বাস্থ্য কর্মীদের আরএমও হোস্টেলে জীবাণুমুক্ত করার জন্য বিশেষ স্নান, পোষাক পরিবর্তন এবং স্প্রের সুবিধা প্রদানের ব্যবস্থা দেখে সন্তোষপ্রকাশ করেছেন ।যাতায়াতের সমস্যা এড়াতে এবং তাদের পরিবারগুলির সংস্পর্শ আসা রোধ করতে আশেপাশের কয়েকটি হোটেলে স্বাস্থ্যকর্মীদের থাকার ব্যবস্থা করা হয়েছে। কোভিড ওয়ার্ডে মন্ত্রী এমন একজন রোগীর সাথে ভিডিও কনফারেন্সিংয়ের মাধ্যমে কথা বলেছেন যিনি নিজেই একজন চিকিৎসক, বিমানবন্দরে এবং নারেলা কোয়ারান্টিনে চিকিৎসা পরিষেবায় যুক্ত থাকাকালীন তিনি কোভিড পজিটিভ চিহ্নিত হন। ঐ চিকিৎসক এখন সুস্থ হচ্ছেন বলে মন্ত্রী জানিয়েছেন।
হাসপাতালের বিভিন্ন ওয়ার্ড ও চত্বর পরিদর্শন শেষে তিনি বিভিন্ন ইউনিটের কাজে সন্তোষ প্রকাশ করেন।
কোভিড-১৯ এর চিকিৎসার সাথে যুক্ত নার্স, ডাক্তার এবং অন্যান্য স্বাস্থ্যসেবা কর্মীদের মতো সামনে থেকে লড়াই করা মানুষদের কঠোর পরিশ্রম, নিষ্ঠার প্রশংসা করে তিনি বলেন, ২৯ শে মার্চ শেষ হওয়া সপ্তাহে কোভিড-১৯ রোগীর ঠিক হওয়ার পরিসংখ্যান ৮ শতাংশ থেকে বেড়ে এই সপ্তাহে হয়েছে ১২% । এই পরিসংখ্যান থেকে বোঝা যায় ভারতের প্রথম সারির স্বাস্থ্যকর্মীদের যত্নের ফলেই এটা সম্ভব হয়েছে। এদের পরিষেবায় সমগ্র দেশ কৃতজ্ঞ বলে মন্তব্য করেন ডঃ হর্ষ বর্ধন।
ডাঃ হর্ষ বর্ধন আরও বলেছেন যে দেশে কোভিড-১৯ এর প্রতিরোধ, নিয়ন্ত্রণ বিষয়ে সমস্ত পদক্ষেপ রাজ্যগুলির সঙ্গে নিয়মিত সহযোগিতায় ভিত্তিতে নেওয়া হচ্ছে। তিনি বলেছেন, “নতুন করে সংক্রমন বৃদ্ধির হার কিছু সময়ের জন্য স্থিতিশীল রয়েছে। লকডাউনের আগে ভারতে প্রায় 3 দিন ধরে এই হার দ্বিগুণ ছিল। আজ সকালে সর্বশেষ পাওয়া তথ্য অনুযায়ী গত সাত দিন ধরে, এই দ্বিগুণ হওয়ার হার ৭.২ দিন, গত ১৪ দিন ছিল ৬.২ এবং গত ৩ দিনের মধ্যে এটি দাঁড়িয়েছে ৯.৭। প্রতিদিনের পরীক্ষার সংখ্যা প্রায় ১৪ গুণ বেড়েছে। একইভাবে, যদি বৃদ্ধির বিষয়টি লক্ষ্য করা যায় - ১৫ ই মার্চ থেকে ৩১ শে এপ্রিল পর্যন্ত এটি ২.১ ছিল, যেখানে এপ্রিলে এটি নেমে এসেছে ১.২ অর্থাৎ ৪০% কমেছে যা ইতিবাচক ইঙ্গিত এবং এটি পুরো দেশের জন্য সত্যিই যথেষ্ট উৎসাহজনক খবর। এটি ইঙ্গিত করছে যে মোট কোভিড-১৯ সংক্রমনের সংখ্যা বৃদ্ধি পাচ্ছে না এবং স্থিতিশীল হতে চলেছে।
ডাঃ হর্ষ বর্ধন ভারতের জনগণকে লকডাউনের বর্ধিত সময়কাল  মেনে চলতে এবং কোভিড-১৯ সংক্রমণ বন্ধ করার কার্যকর পদক্ষেপ হিসাবে বিবেচনা করার আহ্বান জানিয়েছেন। লকডাউন ২.০ -এর সময়কালে শৃঙ্খলা বজায় রাখার বিষয়টি কোভিড-১৯ প্রতিহত করতে বিশেষ লাভজনক ফল দেবে বলে তিনি জানিয়েছেন। কোভিড-১৯ এর বিরুদ্ধে লড়াইয়ে ভারত জিতবে বলে তিনি প্রত্যয় ব্যক্ত করেছেন।
(CG/TG
স্বরাষ্ট্র মন্ত্রক
সপ্তম কেন্দ্রীয় বেতন কমিশনের ঘোষিত সমস্ত ভাতা কেন্দ্রশাসিত জম্মু ও কাশ্মীর এবং লাদাখের সরকারি কর্মচারীদের জন্য ৩১শে অক্টোবর থেকে কার্যকর
নয়াদিল্লি, ২২ অক্টোবর, ২০১৯
জম্মু ও কাশ্মীর পুনর্গঠন বিল, ২০১৯ সংসদে পাশ হওয়ার পর প্রধানমন্ত্রী শ্রী নরেন্দ্র মোদী গত ৮ই অগাস্ট জাতির উদ্দেশে ভাষণে সপ্তম কেন্দ্রীয় বেতন কমিশনের ঘোষিত সমস্ত ভাতা কেন্দ্রশাসিত জম্মু ও কাশ্মীর এবং কেন্দ্রশাসিত লাদাখের সরকারি কর্মচারীদের জন্য শীঘ্রই কার্যকর করা হবে বলে ঘোষণা করেছিলেন।
সেই অনুসারে, কেন্দ্রীয় স্বরাষ্ট্র মন্ত্রী শ্রী অমিত শাহ কেন্দ্রশাসিত জম্মু ও কাশ্মীর এবং কেন্দ্রশাসিত লাদাখের সরকারি কর্মচারীদের জন্য সপ্তম কেন্দ্রীয় বেতন কমিশনের ঘোষিত সমস্ত ভাতা কার্যকর করার প্রস্তাব অনুমোদন করেছেন। আগামী ৩১শে অক্টোবর থেকেই এই সিদ্ধান্ত কার্যকর হচ্ছে। এই প্রেক্ষিতে মন্ত্রকের পক্ষ থেকে ইতিমধ্যেই নির্দেশ জারি করা হয়েছে। সপ্তম কেন্দ্রীয় বেতন কমিশনের ঘোষিত ভাতা কার্যকর হওয়ার ফলে জম্মু-কাশ্মীর তথা লাদাখের ৪ লক্ষ ৫০ হাজার সরকারি কর্মচারী উপকৃত হবেন। কমিশন ঘোষিত এই ভাতা কার্যকর করার ফলে কেন্দ্রীয় সরকারের বার্ষিক ব্যয়ের পরিমাণ দাঁড়াবে প্রায় ৪,৮০০ কোটি টাকা।
কমিশন ঘোষিত ভাতার বিবরণ নিম্নরূপ :
|
|
ক্রমিক সংখ্যা
|
|
বিবরণ
|
|
পরিমাণ

|
|
১
|
|
 শিশুশিক্ষা খাতে ভাতা
 হস্টেল ভাতা
|
|
৬০৭
১,৮২৩
|
|
২
|
|
পরিবহণ খাতে ভাতা
|
|
১,২০০
|
|
৩
|
|
লিভ ট্র্যাভেল কনসেশন বা এলটিসি খাতে ভাতা
|
|
১,০০০
|
|
৪
|
|
চিকিৎসা খাতে ভাতা
|
|
১০৮
|
|
৫
|
|
অন্যান্য ভাতা
|
|
৬২
|
|
মোট
|
|
৪,৮০০
CG/BD/DM
(Visitor Counter : 41
মন্ত্রিসভারঅর্থনৈতিকবিষয়সংক্রান্তকমিটি
রাষ্ট্রায়ত্ত বিকো লরি সংস্থা বন্ধ করে দেওয়ার প্রস্তাবে মন্ত্রিসভার অনুমোদন
নয়াদিল্লি, ১০ অক্টোবর, ২০১৮
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার অর্থনৈতিক বিষয় সংক্রান্ত কমিটির বুধবারের  বৈঠকে রাষ্ট্রায়ত্ত বিকো লরি সংস্থা বন্ধ করে দেওয়ার প্রস্তাব অনুমোদন করেছে। সংস্থার কর্মীদের স্বেচ্ছাবসরের বিষয়টিতেও মন্ত্রিসভার অনুমোদন মিলেছে। বৈঠকে স্থির হয়েছে যে, সরকারি নীতি-নির্দেশিকা অনুযায়ী যাবতীয় দায়বদ্ধতা মেটানোর পর সংস্থার অব্যবহৃত সম্পদের যথাযথ পুনর্ব্যবহার করা হবে। উল্লেখ করা যেতে পারে যে, রাষ্ট্রায়ত্ত এই সংস্থাটির পুনরুজ্জীবনের জন্য কেন্দ্রীয় পেট্রোলিয়াম ও প্রাকৃতিক গ্যাস মন্ত্রক বিভিন্ন সময় একাধিক কার্যকর পদক্ষেপ গ্রহণ করেছে। কিন্তু তা সত্ত্বেও, সংস্থাটির পুনরুজ্জীবন সম্ভব হয়নি। প্রতিযোগিতার বাজারে টিকে থাকার পাশাপাশি বিপুল পরিমাণ মূলধনের প্রয়োজনীয়তার বিষয়টিকে বিবেচনায় রেখে সংস্থাটির পুনরুজ্জীবনের সম্ভাবনাও প্রায় নেই বলে প্রতিপন্ন হয়েছে। ধারাবাহিকভাবে লোকসানে চলার দরুণ সংস্থার আধিকারিক এবং কর্মীদের মধ্যে হতাশা লক্ষ্য করা গেছে। সেইসঙ্গে, সংস্থাটির ভবিষ্যতও অনিশ্চিত হয়ে পড়েছে।
বিকো লরি লিমিটেড তপশিল ‘সি’ভুক্ত কেন্দ্রীয় রাষ্ট্রায়ত্ত সংস্থা। এই সংস্থায় অয়েল ইন্ডাস্ট্রি ডেভেলপমেন্ট বোর্ডের শেয়ার ৬৭.৩৩ শতাংশ এবং কেন্দ্রীয় সরকারের শেয়ারের পরিমাণ ৩২.৩৩ শতাংশ। অবশিষ্ট ০.৪৪ শতাংশ শেয়ার অন্য পক্ষের হাতে রয়েছে।
উল্লেখ করা যেতে পারে, সংস্থাটির রেজিস্টার্ড অফিস ও সদর দপ্তর কলকাতায়।
CG/BD/DM/…
(Visitor Counter : 113
প্রতিরক্ষামন্ত্রক
উপ সেনাপ্রধান কাতারের উদ্দেশ্যে রওনা দিয়েছেন
নতুন দিল্লি, ০৮ ডিসেম্বর, ২০২১
ভারতের উপ সেনাপ্রধান লেফটেন্যান্ট জেনারেল সি পি মোহান্তি দুদিনের কাতার সফরে রওনা হয়েছেন। তিনি ৮ ও ৯ ডিসেম্বর কাতার সফর করবেন। তাঁর এই সফরে দু'দেশের মধ্যে প্রতিরক্ষা সহযোগিতা সুদৃঢ় ও করতে একাধিক বৈঠক এবং কর্মসূচির আয়োজন করা হয়েছে।
উপসেনাপ্রধান কাতার প্রতিরক্ষা এবং সশস্ত্র বাহিনীর প্রধানদের সঙ্গে মিলিত হবেন। তিনি আহমেদ বিন মোহম্মদ মিলিটারি কলেজে এক মতবিনিময় অনুষ্ঠানে উপস্থিত থাকবেন। এরপর উপসেনাপ্রধান কাতার এমেরি ল্যান্ড ফোর্সের সদর কার্যালয় ও আমিরী গার্ড এর সদর কার্যালয় পরিদর্শনে যাবেন।
তাঁর এই সফরের একটি গুরুত্বপূর্ণ দিক হলো কাতারের প্রতিরক্ষা শিল্পের সঙ্গে যুক্ত শীর্ষস্থানীয় নেতৃত্বের সঙ্গে আলোচনা। এই সফর ভারত ও কাতারের মধ্যে দ্বিপাক্ষিক প্রতিরক্ষা সহযোগিতাকে আরও সুদৃঢ় করবে।
CG/ SB
(Visitor Counter : 104
কয়লামন্ত্রক
কয়লা খনি নিলাম থেকে অগ্রিম পাওয়া ৭০৪ কোটি টাকা রাজ্য সরকারগুলিকে দিয়েছে কয়লা মন্ত্রক
নয়াদিল্লি, ৩ আগস্ট ২০২৩
কয়লা মন্ত্রক কয়লা খনি নিলাম থেকে অগ্রিম হিসেবে পাওয়া ৭০৪ কোটি টাকা দিয়েছে ছত্তিশগড়, ঝাড়খণ্ড, মধ্যপ্রদেশ, মহারাষ্ট্র, ওড়িশা, পশ্চিমবঙ্গ – এই ছয়টি রাজ্যকে যাদের কয়লার ভাণ্ডার আছে। এই আর্থিক হস্তান্তর রাজ্যগুলির উন্নয়নে এবং ক্ষমতায়নে সহায়তা করার লক্ষ্যে একটি উল্লেখযোগ্য উদ্যোগ।
১৮টি কয়লা খনি সফলভাবে নিলাম করা হয়েছে বাণিজ্যিক কয়লা খনি নিলামের ষষ্ঠ দফায় এবং পঞ্চম দফার দ্বিতীয় প্রচেষ্টায়। এর থেকে অগ্রিম হিসেবে পাওয়া গেছে ৭০৪ কোটি টাকা। এর মধ্যে পশ্চিমবঙ্গ পেয়েছে ১৮ কোটি ৭৫ লক্ষ টাকা।
কোল মাইন ডেভেলপমেন্ট অ্যান্ড প্রোডাকশন এগ্রিমেন্ট  সংস্কারের ফলেই এই উল্লেখযোগ্য ফলাফল পাওয়া গেছে। সিএমডিপিএ সূত্র অনুসারে সফল বিডাররা কয়লা মন্ত্রককে অগ্রিম হিসেবে প্রথম কিস্তিটি জমা দিয়েছে। উল্লেখযোগ্য, বাকি তিনটি কিস্তি বিডাররা সরাসরি প্রদান করবে সংশ্লিষ্ট রাজ্য সরকারগুলিকে। ফলে রাজ্যগুলির উন্নয়নে তাদের অবদান আরও বৃদ্ধি পাবে।
প্রদত্ত এই অর্থ রাজ্য সরকারগুলি ব্যবহার করবে তাদের অঞ্চলের উন্নয়নে। পরিকাঠামো উন্নয়ন, শিক্ষার সুবিধা, স্বাস্থ্য পরিষেবা এবং বিভিন্ন কল্যাণমূলক উদ্যোগে সমর্থ হবে রাজ্য সরকারগুলি। ফলে, স্থানীয় বাসিন্দাদের উন্নতি হবে এবং সার্বিক উন্নয়নও ঘটবে।
বাণিজ্যিকভাবে কয়লা উৎপাদন শুরু হওয়ার পর থেকে রাজ্য সরকারগুলি উল্লেখযোগ্য পরিমাণে রাজস্ব পাচ্ছে কয়লাক্ষেত্রগুলি থেকে। এছাড়াও, কয়লা খনিগুলি চালু হয়ে গেলে সেগুলি থেকে রয়্যালটি এবং মাসিক প্রিমিয়াম মিলবে যার থেকে সমৃদ্ধ হবে রাজ্যগুলি। এই খনিগুলি থেকে প্রাপ্ত রাজস্ব রাজ্যগুলি ব্যবহার করতে পারবে প্রয়োজনীয় কল্যাণমূলক কর্মসূচি, প্রান্তিক মানুষের উন্নতির জন্য এবং অন্যান্য গুরুত্বপূর্ণ প্রকল্পে সহায়তা করতে।
AC/AP/DM
(Visitor Counter : 38
ক্ষুদ্র, অতিক্ষুদ্রওমাঝারিশিল্পমন্ত্রক
কেভিআইসি দিল্লিতে চর্ম শিল্পীদের জন্য অত্যাধুনিক ফুটওয়্যার প্রশিক্ষণ কেন্দ্র চালু করেছে
নয়াদিল্লি, ১৬ জুলাই, ২০২০
খাদি ও গ্রামোদ্যোগ কমিশন  – এর পক্ষ থেকে আজ প্রান্তিক সম্প্রদায়ের চর্ম শিল্পীদের প্রশিক্ষণ দেবার জন্য দিল্লিতে একটি অত্যাধুনিক ফুটওয়্যার প্রশিক্ষণ কেন্দ্র চালু করা হয়েছে। কেন্দ্রীয় অতিক্ষুদ্র, ছোট ও মাঝারি শিল্পোদ্যোগ মন্ত্রকের অধীন সেন্ট্রাল ফুটওয়্যার ট্রেনিং ইন্সটিটিউটের কারিগরি সহায়তায় এই প্রশিক্ষণ কেন্দ্রটি গড়ে তোলা হয়েছে। উচ্চ গুণমানবিশিষ্ট জুতো তৈরির জন্য চর্মকারদের এই প্রশিক্ষণ কেন্দ্রে দু’মাস প্রশিক্ষণ দেওয়া হবে।
কেভিআইসি-র চেয়ারম্যান শ্রী ভি কে সাক্সেনা চর্মকারদের ‘চর্ম চিকিৎসক’ হিসাবে বর্ণনা করে বলেন, এই প্রশিক্ষণ কেন্দ্রের মাধ্যমে চর্ম শিল্পীদের নিজস্ব জুতো তৈরির ব্যবসা শুরু করতে সহায়তা দেবে। দু’মাসের প্রশিক্ষণ শেষে চর্ম শিল্পীরা এই সুবিধা পাবেন। এছাড়াও, চর্ম শিল্পীদের ভবিষ্যৎ কর্মসূচী চালিয়ে যাওয়ার জন্য ৫ হাজার টাকার সহায়ক সরঞ্জাম দেওয়া হবে। শ্রী সাক্সেনা জানান, প্রধানমন্ত্রীর ‘সবকা সাথ, সবকা বিকাশ’ – এর মন্ত্রকে সামনে রেখে চর্ম শিল্পীদের জন্য এই প্রশিক্ষণ কর্মসূচির আয়োজন করা হয়েছে। তিনি আরও জানান, জুতো জীবনশৈলীর এক অবিচ্ছেদ্য অঙ্গ হয়ে উঠেছে। তাই, বর্তমান সময়ে জুতো তৈরি আর কোনোভাবেই নগণ্য কাজ নয়। এই কেন্দ্র থেকে প্রশিক্ষণ লাভের পর চর্ম শিল্পীরা তাঁদের আয় কয়েক গুণ বাড়াতে পারবেন বলেও শ্রী সাক্সেনা অভিমত প্রকাশ করেন।
(CG/BD/SB
উত্তর-পূর্বাঞ্চলেরউন্নয়নসংক্রান্তমন্ত্রক
উত্তর পূর্বাঞ্চল মন্ত্রকের আওতাধীন কারিগরদের জন্য আত্মনির্ভর হস্তশিল্পকার প্রকল্পের নতুন কর্মপরিকল্পনা ঘোষণা করেছে উত্তর পূর্বাঞ্চল উন্নয়ন বিত্ত নিগম লিমিটেড
নতুন দিল্লি, ১০ ডিসেম্বর, ২০২১
উত্তর পূর্বাঞ্চলের উন্নয়নের জন্য অন্যতম প্রধান আর্থিক প্রতিষ্ঠান হলো উত্তর পূর্বাঞ্চল উন্নয়ন বিত্ত নিগম লিমিটেড ।এর প্রধান কার্যালয় গুয়াহাটির দিসপুরে এবং সমস্ত উত্তর-পূর্ব অঞ্চল জুড়ে শাখা কার্যালয় ছড়িয়ে রয়েছে। ১৯৯৫ সালে এটি প্রতিষ্ঠিত হয়। এই প্রতিষ্ঠান ২৬ বছরে পড়েছে। বছরের পর বছর ধরে এই সংস্থা ৭ হাজার ৫০০-রও বেশি প্রকল্পে ঋণ প্রদান করেছে এবং দেশের উত্তর-পূর্বের ৮টি রাজ্যে সংস্থার কর্পোরেট সামাজিক দায়িত্ববোধমূলক কর্মকাণ্ড এর মাধ্যমে বিভিন্ন উন্নয়নমূলক উদ্যোগ গ্রহণ করেছে। এই অঞ্চলে হাজার হাজার উদ্যোক্তাদের সঙ্গে সক্রিয় সম্পৃক্ততার মাধ্যমে এনইডিএফআই পরিবারের অঙ্গ হয়ে উঠেছে।
উত্তর পূর্বাঞ্চলের ক্ষুদ্র কারিগরদের উন্নয়নের লক্ষ্যে অত্মনির্ভর হস্তশিল্পকার প্রকল্প চালু করা হয়েছে। মূলত এই অঞ্চলের তৃণমূলস্তরের কারিগরদের জন্যই এই পরিকল্পনা নেওয়া হয়েছে। বৃহস্পতিবার  আনুষ্ঠানিকভাবে এই প্রকল্পটি চালু করা হয়। এই প্রকল্পের উদ্বোধন অনুষ্ঠানে মোট ১৭ জন কারিগরকে মাথাপিছু ন্যূনতম সুদের হারে ১ লক্ষ টাকা ঋণ সহায়তা প্রদান করা হয়েছে। আগ্রহী শিল্পীরা গুয়াহাটির এনইডিএফআই-এর বিধিবদ্ধ কার্যালয় এবং যে কোনো শাখা কার্যালয়ে গিয়ে এই প্রকল্পের জন্য আবেদন করতে পারেন। এছাড়াও আরও বিস্তারিত তথ্য জানতে www.nedfi.com
-এই ওয়েবসাইটটি দেখতে পারেন।
CG/SS/SKD/
(Visitor Counter : 126
প্রধানমন্ত্রীরদপ্তর
৭৬তম স্বাধীনতা দিবসে বিশ্বের নেতৃবর্গের শুভেচ্ছায় প্রধানমন্ত্রী তাঁদের ধন্যবাদ জানালেন
নয়াদিল্লি, ১৫ আগস্ট, ২০২২
বিশ্ব নেতারা ভারতের ৭৬তম স্বাধীনতা দিবসে শুভেচ্ছা এবং মঙ্গল কামনা করায় প্রধানমন্ত্রী শ্রী নরেন্দ্র মোদী তাঁদের ধন্যবাদ জানিয়েছেন।
অস্ট্রেলিয়ার প্রধানমন্ত্রীর এক ট্যুইটের উত্তরে প্রধানমন্ত্রী বলেছেন;
“প্রধানমন্ত্রী অ্যান্টনি অ্যালবানিজ স্বাধীনতা দিবসে আপনার শুভেচ্ছার জন্য ধন্যবাদ। ভারত-অস্ট্রেলিয়া বন্ধুত্বের সম্পর্ক সময়ের সঙ্গে পরীক্ষিত এবং তা দু-দেশের জনগণের উপকারে লেগেছে।”
মালদ্বীপের রাষ্ট্রপতির ট্যুইটের উত্তরে প্রধানমন্ত্রী বলেছেন;
“রাষ্ট্রপতি @ibusolih আমাদের স্বাধীনতা দিবসে আপনার শুভেচ্ছায় কৃতজ্ঞ। সুদৃঢ় ভারত-মালদ্বীপ বন্ধুত্ব নিয়ে আপনার বক্তব্যকে আমি সর্বান্তকরণে সমর্থন করি।”
ফ্রান্সের রাষ্ট্রপতির ট্যুইটের উত্তরে প্রধানমন্ত্রী বলেছেন;
“রাষ্ট্রপতি @EmmanuelMacron স্বাধীনতা দিবসে আপনার শুভেচ্ছা মন ছুঁয়ে গেছে। ভারত সত্যি সত্যিই ফ্রান্সের সঙ্গে গভীর সম্পর্ক চাই। বিশ্বের কল্যাণের স্বার্থেই আমাদের দ্বিপাক্ষিক সহযোগিতার সম্পর্ক।”
ভুটানের প্রধানমন্ত্রীর ট্যুইটের উত্তরে প্রধানমন্ত্রী বলেছেন;
“@PMBhutan Lotay Tshering – কে স্বাধীনতা দিবসে তাঁর শুভেচ্ছায় ধন্যবাদ জানাই। নিকটতম প্রতিবেশী এবং মূল্যবান বন্ধু হিসেবে ভুটানের সঙ্গে বিশেষ সম্পর্ক সমগ্র ভারতবাসী মন থেকে চায়।”
ডোমিনিকা কমনওয়েলথ-এর প্রধানমন্ত্রীর ট্যুইটের উত্তরে প্রধানমন্ত্রী বলেছেন;
“আমাদের স্বাধীনতা দিবসে প্রধানমন্ত্রী রুজভেল্ট স্কেরিট-এর শুভেচ্ছায় তাঁকে ধন্যবাদ জানাই। ভারত এবং ডোমিনিকা কমনওয়েলথ-এর দ্বিপাক্ষিক সম্পর্ক আগামীদিনে উত্তরোত্তর বৃদ্ধি পাবে বলে আশা ব্যক্ত করছি।”
মরিশাসের প্রধানমন্ত্রীর ট্যুইটের উত্তরে প্রধানমন্ত্রী বলেছেন;
“প্রবীন্দ কুমার জুগনাউথ স্বাধীনতা দিবসে আপনার শুভেচ্ছায় সম্মানিত বোধ করছি। ভারত-মরিশাসের মধ্যে গভীর সাংস্কৃতিক সম্পর্ক রয়েছে। আমাদের দেশবাসীর স্বার্থ সংশ্লিষ্ট বিস্তৃত ক্ষেত্রে আমরা উভয় দেশ পারস্পরিক সহযোগিতা করছি।”
মাদাগাস্কারের রাষ্ট্রপতির ট্যুইটের উত্তরে প্রধানমন্ত্রী বলেন;
“রাষ্ট্রপতি আন্দ্রেই রাজোলিনা আমাদের স্বাধীনতা দিবসে আপনার শুভেচ্ছার জন্য ধন্যবাদ। একজন বিশ্বস্ত এবং উন্নয়নমূলক বন্ধু হিসেবে আমাদের জনগণের কল্যাণে ভারত সবসময় মাদাগাস্কারের সঙ্গে কাজ করবে।”
নেপালের প্রধানমন্ত্রীর ট্যুইটের উত্তরে প্রধানমন্ত্রী বলেন;
“প্রধানমন্ত্রী @SherBDeuba আপনার শুভেচ্ছার জন্য ধন্যবাদ। আশা করছি আগামীদিনে ভারত-নেপাল বন্ধুত্ব উত্তরোত্তর বৃদ্ধি পাবে।”
PG/AB/NS
(
বিজ্ঞানওপ্রযুক্তিমন্ত্রক
জাতীয় স্তরে ওষুধের আবিষ্কার পদ্ধতিকে সাহায্য করার জন্য কেন্দ্রের ড্রাগ ডিসকভারি হ্যাকাথন ২০২০-র সূচনা
নয়াদিল্লী, ২ জুলাই, ২০২০
কেন্দ্রীয় বিজ্ঞান ও প্রযুক্তি মন্ত্রী ডঃ হর্ষ বর্ধন এবং কেন্দ্রীয় মানব সম্পদ উন্নয়ন মন্ত্রী শ্রী রমেশ পোখরিয়াল ‘নিশাঙ্ক’এর উপস্থিতিতে আজ ওষুধ আবিষ্কার হ্যাকাথন অর্থাৎ ড্রাগ ডিসকাভারি হ্যাকাথনের সূচনা হয়েছে। মানব সম্পদ উন্নয়ন মন্ত্রকের উদ্ভাবন সেল, নিখিল ভারত কারিগরি শিক্ষা পরিষদ এবং বিজ্ঞান ও শিল্প গবেষণা পরিষদের যৌথ উদ্যোগে এই হ্যাকাথন চালু করা হয়। সেন্টার ফর ডেভেলপমেন্ট অফ অ্যাডভান্সড কম্পিউটিং এবং মাই গভ এই উদ্যোগকে সাহায্য করেছে। এই অনুষ্ঠানে বিশিষ্টজনেরা উপস্থিত ছিলেন।
ওষুধ আবিষ্কারের পদ্ধতিকে সাহায্য করার জন্য এ ধরণের জাতীয় উদ্যোগ এই প্রথম। কম্পিউটার সায়েন্স, রসায়ন বিদ্যা, চিকিৎসা বিজ্ঞান, ওষুধ বিদ্যা, বেসিক সায়েন্সের মতো নানা ক্ষেত্রের পেশাদার, গবেষক এবং ছাত্রছাত্রীরা এই হ্যাকাথনে যোগ দেবেন।
ডঃ হর্ষ বর্ধন বলেন, আমাদের কম্পিউটার ব্যবহার করে ওষুধের আবিষ্কারের সংস্কৃতি গড়ে তুলতে হবে। সেই উদ্দেশ্য নিয়ে এই হ্যাকাোথনের আয়োজন করা হয়েছে। উদ্ভাবনী সেল এবং নিখিল ভারত কারিগরি শিক্ষা পরিষদ সম্ভাব্য ওষুধের অভ্যন্তরীন বিষয়গুলিকে শনাক্ত করবে এবং বিজ্ঞান ও শিল্প গবেষণা পরিষদ চিহ্নিত এই ওষুধগুলির বিন্যাসকে বিশ্লেষণ করে সেগুলির দক্ষতা, ক্ষতিকর দিক এবং সংবেদনশীলতার বিষয়ে গবেষণাগারে পরীক্ষা-নিরীক্ষা চালাবে। ডঃ বর্ধন বলেন, কোভিড-১৯এর চিকিৎসার জন্য বাজার চলতি বেশ কয়েকটি ওষুধের প্রয়োগ নিয়ে কাজ চলছে। একই সঙ্গে আমাদের নতুন ওষুধ খুঁজে বের করার বিষয়ে উদ্যোগী হতে হবে। তিনি বলেন, কম্পিউটারের মাধ্যমে ‘ইন-সিলিকো’ পদ্ধতিতে ওষুধের সন্ধানের ক্ষেত্রে কৃত্রিম মেধা, বিপুল তথ্যের মতো প্রযুক্তির সাহায্য নিতে হবে।
শ্রী রমেশ পোখরিয়াল ‘নিশাঙ্ক’ বলেন তাঁর মন্ত্রক এবং নিখিল ভারত কারিগরি শিক্ষা পরিষদের নানা ধরণের হ্যাকাথনের আয়োজন করার অভিজ্ঞতা থাকলেও ওষুধ সংক্রান্ত এই ধরণের হ্যাকাথনের উদ্যোগ এই প্রথম।
মানব সম্পদ উন্নয়ন মন্ত্রকের প্রতিমন্ত্রী শ্রী সঞ্জয় ধোতরে বলেন, আমাদের সরকার দেশে এই হ্যাকাথন সংস্কৃতির সূচনা করেছে যার মাধ্যমে আমাদের তরুণ সম্প্রদায় বেশ কিছু জটিল সমস্যার সমাধান করবেন।
কেন্দ্রের মুখ্য বিজ্ঞান উপদেষ্টা অধ্যাপক কে বিজয় রাঘবন বলেছেন, এই হ্যাকাথনের তিনটি পর্যায় থাকবে। প্রতিটি পর্যায়ের সময়কাল তিন মাস করে। পুরো প্রক্রিয়াটি আগামী বছর এপ্রিল-মে মাসের মধ্যে শেষ হবে।
এই হ্যাকাথনের বিষয়ে তথ্য ও পদ্ধতি:-
বিভিন্ন চ্যালেঞ্জের বিষয়ে বিস্তারিত তথ্য ইন্টারনেটের মাধ্যমে পোস্ট করা হয়েছে যেগুলিতে নির্দিষ্ট কয়েকটি ওষুধ আবিষ্কারের কথা উল্লেখ আছে। সব মিলিয়ে এরকম ২৯টি সমস্যাকে সমাধানের জন্য চিহ্নিত করা হয়েছে।
মাই গভ পোর্টাল ব্যবহার করে ভারতীয় ছাত্রছাত্রীরা সহ দেশ-বিদেশের পেশাদার ও গবেষকরা এই হ্যাকাথনে অংশ নিতে পারবেন।
হ্যাকাথনের প্রথম পর্যায়ে কোভিড-১৯ প্রতিরোধী ওষুধের অভ্যন্তরীণ গঠনের বিষয় নিয়ে কাজ করা হবে। এরজন্য মলিকিউলার মডেলিং, ফার্মাকোফোর পদ্ধতি সহ বিভিন্ন প্রক্রিয়া ব্যবহার করা হবে। দ্বিতীয় পর্যায়ে নতুন নতুন যন্ত্র এবং অ্যালগরিদম ব্যবহার করে কম্পিউটারের মাধ্যমে এই ওষুধগুলির প্রভাবের বিষয়ে পরীক্ষা-নিরীক্ষা চালানো হবে। তৃতীয় পর্যায়ে ‘মুন শট’ প্রক্রিয়া ব্যবহার করে উদ্ভাবনগুলিকে তৎক্ষণাৎ প্রয়োগ করা হবে।
এ বিষয়ে আরও বিস্তারিত জানতে নিচের লিঙ্কটি ক্লিক করুন
pibphoto.nic.in/documents/rlink/2020/jul/i20207201.mp4
(CG/CB/NS